Kraków szopka

Kraków szopka (uttale: sjop-ka), eller julekrybbe (polsk: szopka krakowska) er en juletradisjon med opprinnelse i 1800-tallets Kraków i Polen. Et særegent og karakteristisk trekk er bruken av historiske bygninger fra Kraków som bakgrunn for tablåer som forestiller Jesu fødsel.Kraków Szopka on culture.pl

Historie
Skikken med julekrybber spredte seg fra Italia på 1200-tallet og ble raskt kjent i Polen. I middelalderen ble det der utviklet en egen form for julespill, kalt jasełka.CHRISTMAS IN POLAND   at Christmas Archives.com(scroll down for Szopka section)Szopka  at Polish-American Journal

Noen artister utstilte sine szopka'''er sammen med dukker som en form for gateteater. I noen ble ubevegelige figurer erstattet med bevegelige dukker. Til tider ble det lagt til spesielle dukker eller figurer som illustrerte elementer fra polsk kultur og samfunnsliv, fra historiske skikkelser som bevingede husarer og Tadeusz Kościuszko, via den legendariske trollmannen Pan Twardowski og Wawelborgens drage,Wavelborgens drage til samtidens politikere og kunstnere. På 1700-tallet førte utbredelsen av slikt ikke-religiøst innhold til at de mer ekstravagante julekrybbene ble forbudt av kirken. Etter kirkeforbudet utviklet skikken seg videre i det utenforkirkelige rom, til folkekunst med færre hemninger.Szopka-tradisjonen går tilbake til 1800-tallet da Krakóws håndverkere – steinhoggere og snekkere – begynte å fremstille figurer til julefeiringen for å spe på sine inntekter før jul. Dette grep om seg, figurene ble populære. Mange var villige til å betale for å se szopka-samlinger – ofte båret fra dør til dør av julesangere – eller de kjøpte dem. Blant de mer kjente av tidligere samlere og fremmere av skikken var magnatfamilien Potoccy.

Etter at Polen gjenvant sin selvstendighet i 1918, begynte man å lage og selge szopka'er som krakówske suvenirer. Byens myndigheter støttet opp om dette og arrangerte en første konkurranse i desember 1937. Siden da, men avbrutt av andre verdenskrig, har szopka''-presentasjonen og -konkurransen funnet sted på den første torsdag i desember på byens hovedmarkedsplass, nær Adam Mickiewicz-monumentet. De beste blir deretter utstilt i Krakóws historiske museum i Krzysztofory-palasset.

Utforming
De forseggjorte strukturene kan bli opp til to meter høye og tre meter brede. Den bygning som oftest tjener som inspirasjon, er Krakóws Maria-basilika med sitt lett gjenkjennelige spir. Andre populære valg er Wawelborgen, kleshallen Sukiennice som i dag er et museum,Sukiennice, Krakow og Krakows byport.

Betlehemsstjernen vises gjerne i andre etasje; på nederste nivå utstilles det figurer.

Referanser

Eksterne lenker

 "Szopkas" at krakow-info.com
 Szopkas  at krakow.zaprasza.net
 Kraków Christmas Cribs
 Shiny, Shipshape Szopkas

Kategori:Kraków
Kategori:Juleskikker
Kategori:Juledekorasjoner
Kategori:Jul i kunsten
Kategori:Jul i Polen